钦定古今图书集成/明伦汇编/闺媛典/第098卷 > 皇清四 > 高位妻龙氏〈丘氏张氏附〉
## 钦定古今图书集成/明伦汇编/闺媛典/第098卷 > 皇清四 > 高位妻龙氏〈丘氏张氏附〉

按《长沙府志》：龙氏，醴陵人，高位妻。年十九，与文首干妻丘氏、丘嫂张氏同避乱胡家垄。三妇昕夕相聚甚欢，每私戒曰：“我三人慎毋为兵所辱，倘遇之有死耳。” 寻兵至，将追及，三妇遽联手跃入港中死。先是，避窑内，恐不密，乃亟谋渡港。后家人从窑中检其坐处，得所遗绳圈三焉，盖所预备自缢者也。